section_heading: Govor o životnim pitanjima
paragraph_text: U vezi davanja milostinje, Isus je potaknuo ljude, da to čine u skrovitosti i iz plemenitih namjera, a ne zato da ih drugi vide i slave. Farizeji su se hvalili svojim dobročinstvima. Glavna svrha bila im je, da ih ljudi hvale, a ne da pomognu drugima, što Isus kritizira. Slično je rekao za molitvu. Moliti treba slaveći Boga, a ne zato da se dobije pohvala od ljudi. Kao pravu molitvu Isus je ljudima predstavio molitvu "Oče naš", koju su tada čuli po prvi put. U vezi posta, Isus govori slično kao i u vezi davanja milostinje i molitve. Smisao posta je dar ili žrtva Bogu, a ne pohvala ljudi. Postiti treba u skrovitosti, kako bi to vidio samo Bog.